**Elementi i kriteriji vrednovanja za 3. razred (Hrvatski jezik)**

**Nastavnik: Antonija Matičević**

**Hrvatski jezik i komunikacija**

dovoljan (2)

- učenik prema primjeru oblikuje tekst i govori u skladu s temom govora

- učenik prepoznaje osnovna obilježja i svrhu upućivačkih i raspravljačkih tekstova te izdvaja informacije i ideje bitne za svrhu slušanja

- učenik razlikuje funkciju i osnovna obilježja upućivačkih i raspravljačkih tekstova te izdvaja i objašnjava ideje u tekstu

- učenik prema primjeru piše upućivačke i raspravljačke tekstove i uz pomoć nastavnika primjenjuje obilježja funkcionalnoga stila u skladu sa svrhom teksta

- učenik opisuje morfološka obilježja riječi u rečenici

- učenik razlikuje funkcionalne stilove hrvatskoga standardnog jezika i njihova obilježja

- učenik prepoznaje sufiksalnu i prefiksalnu tvorbu i slaganje na oglednim primjerima

dobar (3)

- uz pomoć nastavnika oblikuje tekst i govori u skladu s temom i oblikom govora

- učenik opisuje osnovna obilježja i svrhu upućivačkih i raspravljačkih tekstova te analizira informacije i ideje bitne za svrhu slušanja

- opisuje funkciju i osnovna obilježja upućivačkih i raspravljačkih tekstova te analizira i tumači ideje u tekstu, svoje zaključke potkrepljuje prikladnim citatima

- učenik prema smjernicama piše upućivačke i raspravljačke tekstove, primjenjuje obilježja funkcionalnoga stila u skladu sa svrhom teksta i prikladno parafrazira

- učenik razlikuje morfološka obilježja promjenjivih i nepromjenjivih riječi

- učenik razlikuje funkcionalne stilove hrvatskoga standardnoga jezika i opisuje njihova jezična obilježja

- učenik opisuje izvođenje i slaganje te razlikuje izvedenice i složenice

vrlo dobar (4)

- učenik prema smjernicama oblikuje tekst i govori u skladu s temom, oblikom i svrhom govora

- učenik tumači obilježja i svrhu upućivačkih i raspravljačkih tekstova te organizira informacije i ideje bitne za svrhu slušanja

- učenik objašnjava funkciju i obilježja upućivačkih i raspravljačkih tekstova na poznatim primjerima, interpretira tekst i svoje zaključke potkrepljuje prikladnim citatima

- učenik samostalno piše upućivačke i raspravljačke tekstove, primjenjuje obilježja funkcionalnoga stila u skladu sa svrhom teksta i prikladno navodi i parafrazira

- učenik objašnjava morfološka obilježja riječi u rečenici i primjenjuje znanja u oblikovanju teksta

- učenik razlikuje funkcionalne stilove hrvatskoga standardnog jezika i objašnjava njihova jezična obilježja i usklađenost s normom hrvatskoga standardnog jezika

- učenik opisuje tvorbu riječi prema različitim tvorbenim načinima na oglednim primjerima

odličan (5)

- učenik samostalno govori u skladu s temom, oblikom, svrhom i namjenom govora i željenim učinkom na primatelja

- učenik analizira obilježja i svrhu upućivačkih i raspravljačkih tekstova te kritički vrednuje informacije i ideje bitne za svrhu slušanja

- učenik objašnjava funkciju i obilježja upućivačkih i raspravljačkih tekstova na poznatim i nepoznatim primjerima, interpretira tekst, svoje zaključke potkrepljuje prikladnim citatima i tekst povezuje sa svojim znanjem, iskustvom i drugim tekstovima

- učenik samostalno piše upućivačke i raspravljačke tekstove, primjenjuje obilježja funkcionalnoga stila u skladu sa svrhom teksta i željenim učinkom na primatelja i prikladno navodi i parafrazira

- učenik analizira morfološka obilježja riječi u rečenici i primjenjuje znanja u oblikovanju teksta

- učenik razlikuje funkcionalne stilove standardnoga jezika i analizira jezična obilježja funkcionalnog stila teksta koji prima ili stvara te prosuđuje usklađenost uporabne norme sa standardnojezičnom normom

- učenik uspoređuje tvorbu imenica, pridjeva, glagola i priloga prema različitim tvorbenim načinima i navodi vlastite primjere

**Književnost i stvaralaštvo**

dovoljan (2)

* učenik analizira tematska i žanrovska obilježja pojedinoga književnoga teksta i primjenjuje pojmove vezane uz prozne, poetske i dramske vrste
* učenik interpretira tekst i uočava utjecaj konteksta na književni tekst u nekim od elemenata: obrade književne teme, uporabe književnih tehnika, kruženja tema i motiva, slika i predodžbi i njihove prilagodbe kontekstu

dobar (3)

* učenik interpretira književni tekst prema temi ili žanru i primjenjuje pojmove vezane uz prozne, poetske i dramske vrste
* učenik interpretira tekst i opisuje utjecaj konteksta na književni tekst u nekim od elemenata: obrade književne teme, uporabe književnih tehnika, kruženja tema i motiva, slika i predodžbi i njihove prilagodbe kontekstu

vrlo dobar (4)

- učenik uspoređuje književne tekstove istog žanra nastale u različitim književnopovijesnim razdobljima i primjenjuje pojmove vezane uz prozne, poetske i dramske vrste

- učenik analizira odnos teksta i konteksta u književnim tekstovima s obzirom na književnopovijesni, povijesni, društveni, kulturni kontekst prema: vezama s drugim tekstovima na razini obrade književne teme, uporabe književnih tehnika, kruženja tema i motiva, slika i predodžbi i njihove prilagodbe kontekstu

odličan (5)

* učenik uspoređuje književne tekstove iste teme i/ili žanra nastale u različitim književnopovijesnim razdobljima i primjenjuje pojmove vezane uz prozne, poetske i dramske vrste
* učenik interpretira odnos teksta i konteksta na temelju usporedbe književne tekstove s obzirom na književnopovijesni, povijesni, društveni, kulturni kontekst prema: vezama s drugim tekstovima na razini obrade književne teme, uporabe književnih tehnika, kruženja tema i motiva, slika i predodžbi i njihove prilagodbe kontekstu

**Kultura i mediji**

dovoljan (2)

- učenik tumači medijski tekst i opisuje kako prikazane informacije, ideje, stavovi i mišljenja utječu na oblikovanje stavova i vrijednosti primatelja s obzirom na dob, spol i kulturni kontekst

- učenik prepoznaje utjecaj europske kulturne baštine na oblikovanje hrvatskog kulturnog identiteta

dobar (3)

* učenik uspoređuje medijske tekstove i tumači kako prikazane informacije, ideje, stavovi i mišljenja utječu na oblikovanje stavova i vrijednosti primatelja s obzirom na dob, spol i kulturni kontekst
* učenik opisuje utjecaj europske kulturne baštine na oblikovanje hrvatskog kulturnog identiteta

vrlo dobar (4)

- učenik uspoređuje medijske tekstove i analizira njihov utjecaj na oblikovanje stavova i vrijednosti primatelja s obzirom na dob, spol i kulturni kontekst te prepoznaje skrivene stavove i mišljenja u medijskim porukama

- učenik objašnjava utjecaj europske kulturne baštine na oblikovanje hrvatskog kulturnog

Identiteta

odličan (5)

* učenik uspoređuje medijske tekstove i analizira njihov utjecaj na oblikovanje stavova i vrijednosti primatelja s obzirom na dob, spol i kulturni kontekst, prepoznaje skrivene stavove i mišljenja, predrasude, stereotipe i manipulaciju u medijskim porukama
* učenik prosuđuje utjecaj europske kulturne baštine na oblikovanje hrvatskog kulturnog identiteta

**Zaključna ocjena**

Aritmetička sredina svih upisanih ocjena može profesoru poslužiti za orijentaciju, ali zaključna ocjena ne mora proizlaziti iz aritmetičke sredine svih upisanih ocjena, posebno ako je učenik u drugom polugodištu pokazao znatan napredak u odnosu na prvo polugodište. U tom se slučaju učeniku može zaključiti i veća ocjena od one koja proizlazi iz aritmetičke sredine svih upisanih ocjena. Isto se odnosi i na situaciju u kojoj je učenik nazadovao u odnosu na prvo polugodište. U tom se slučaju učeniku može zaključiti i manja ocjena od one koja proizlazi iz aritmetičke sredine svih upisanih ocjena.